Όλοι θέλουν να φαίνονται ωραίοι.
Και σε πολλά μέρη στον κόσμο
αυτό σημαίνει αδύνατοι, αλλά υπάρχει ένα πρόβλημα.
Τρώμε περισσότερες θερμίδες.
Οι τιμές παχυσαρκίας διεθνώς έχουν εκτοξευτεί.
Κι αυτό έχει τροφοδοτήσει τη βιομηχανία της δίαιτας των 66 δισ. στις ΗΠΑ,
με βιβλία που πουλάνε, κατεψυγμένα γεύματα, συνδρομές,
σκόνες και χάπια,
με όλα να ισχυρίζονται ότι έχουν το μυστικό απώλειας βάρους.
Αλλά δεν έχει βρεθεί ακόμα.
Δεκάδες μελέτες δείχνουν ότι οι περισσότεροι χάνουν λίγο βάρος
και συχνά παίρνουν πάλι κιλά.
Οπότε γιατί τόσοι πολλοί συνεχίζουμε τις δίαιτες;
Και γιατί αποτυγχάνουν οι δίαιτες;
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Όσα χρειάζεσαι για όμορφη αλλαγή είναι σε αυτό το κουτάκι.
Έχουμε παραπληροφορηθεί σε μεγάλο βαθμό,
συνήθως από όσους αναζητούν το κέρδος.
Πρέπει να είμαστε ρεαλιστές.
Δεν υπάρχει λόγος γι' αυτήν τη σύγχυση.
Είναι σπουδαία μέρα, όταν οι ζυγαριές μοιάζουν να φωνάζουν "Επιτυχία!"
ΓΙΑΤΙ ΑΠΟΤΥΓΧΑΝΟΥΝ ΟΙ ΔΙΑΙΤΕΣ
ΠΡΟΣΠΑΘΕΙΕΣ ΑΠΩΛΕΙΑΣ ΒΑΡΟΥΣ ΔΙΑ ΒΙΟΥ
Οι Αμερικανοί είπαν ότι κάνουν δίαιτα κατά μέσο όρο πέντε φορές στη ζωή τους.
Οι γυναίκες επτά.
Κι υπάρχουν διάφορες δίαιτες.
Καινούριες βγαίνουν συνέχεια,
με τον ισχυρισμό ότι συμβαδίζουν με τη σύγχρονη επιστήμη.
Κατά βάση όμως
είναι οι ίδιες δίαιτες που επανέρχονται συνεχώς.
Και συχνά δεν συμβαδίζουν με την επιστήμη.
Για παράδειγμα, η κετογόνος και η δίαιτα του Άτκινς ισχυρίστηκαν
ότι κόβοντας τους υδατάνθρακες, χάνεις βάρος με περισσότερες θερμίδες.
Μελέτες έχουν βρει ότι δεν ισχύει αυτό.
Κι η παλαιολιθική δίαιτα; Οι πρόγονοί μας δεν τρέφονταν έτσι.
Υπάρχουν στοιχεία ότι έτρωγαν σιτηρά.
Δίαιτες βασίζονται στο σώμα, όπως η διατροφή βάσει ομάδας αίματος,
μόνο που δεν υπάρχουν αξιόπιστα επιστημονικά στοιχεία ούτε γι' αυτό.
Η επιστήμη έχει απορρίψει καιρό τώρα την αποτοξίνωση,
γιατί το σώμα μας κάνει εξαιρετική δουλειά,
απαλλάσσοντάς μας από βλαβερές ουσίες.
Τα συμπληρώματα διατροφής, ειδικά ως χάπια, δεν είναι πιστοποιημένα,
έτσι δεν χρειάζεται καν να αποδειχθεί η αποτελεσματικότητά τους.
Υπάρχουν και δίαιτες με χαμηλά λιπαρά.
Επειδή το γράφει η ετικέτα όμως, δεν σημαίνει ότι είναι υγιεινό.
Θα μπορούσε να 'ναι γεμάτο ζάχαρη και θερμίδες.
Όσον αφορά όμως δίαιτες χαμηλές σε λιπαρά και υδατάνθρακες,
οι διαφωνίες είναι πολλές.
Νεοσύλλεκτοι, νέοι κανόνες και νέος εχθρός.
Τα λιπαρά.
Τα λιπαρά είναι ο εχθρός της υγείας μας; Τελικά όχι.
Οι υδατάνθρακες είναι φίλοι, όχι εχθροί.
-Η ζάχαρη είναι ο νούμερο ένα εχθρός. -Σωστά.
Κι οι υδατάνθρακες είναι κακοί.
Το 2018 ο δρ Κρίστοφερ Γκάρντνερ
και η ομάδα του στο Πανεπιστήμιο Στάνφορντ έκαναν μια μελέτη.
Βλέπαμε 2 διάσημες δίαιτες, χαμηλά λιπαρά και υδατάνθρακες.
ΔΡ ΚΡΙΣΤΟΦΕΡ ΓΚΑΡΝΤΝΕΡ, ΕΡΕΥΝΗΤΗΣ DIETFITS
Δεν ζητήσαμε να βρουν
πόσες θερμίδες έπρεπε να κόψουν για να έχουν απώλεια βάρους.
Επικεντρωθήκαμε μόνο
στην αποφυγή πολλών λιπαρών ή υδατανθράκων σε κάθε ομάδα,
αλλά επίσης εστιάσαμε στο να μη νιώθουν πείνα.
Συγκέντρωσαν 609 εθελοντές, που έπρεπε να χάσουν 7 με 45 κιλά
και τυχαία τούς ανέθεσαν
δίαιτα χαμηλή είτε σε λιπαρά είτε σε υδατάνθρακες για έναν χρόνο.
Οι δίαιτες που έκανα παλιά ήταν μηδαμινές.
ΤΖΙΝ ΝΙΚΟΛΑΣ ΔΙΑΙΤΑ ΧΑΜΗΛΩΝ ΥΔΑΤΑΝΘΡΑΚΩΝ
Ήταν μια εντελώς νέα εμπειρία για μένα.
Στην ανακοίνωση των ευρημάτων...
ΙΒΕΤ ΒΑΛΕΝΖΟΥΕΛΑ ΔΙΑΙΤΑ ΧΑΜΗΛΩΝ ΛΙΠΑΡΩΝ
μας παρουσίασαν όλα τα δεδομένα.
Ξαφνιάστηκα που δεν είχε σημασία.
Τα αποτελέσματα; Ήταν σχεδόν πανομοιότυπα.
Κάποιοι έχασαν πολύ βάρος, οι περισσότεροι όμως όχι.
Η Τζίνι έχασε τρία κιλά κι η Ιβέτ πήρε δύο.
Οπότε γιατί οι δίαιτες δεν λειτουργούν για όλους;
Η απάντηση είναι απλή.
Οι δίαιτες δεν λειτουργούν για πολλούς, γιατί πολλοί δεν τις ακολουθούν πιστά.
Κι όμως πολλοί το θεωρούν προσωπική αποτυχία.
Εν μέρει λόγω της διαφήμισης
περί δραστικής απώλειας βάρους, εύκολης και εφικτής.
Είναι πανεύκολο!
Μια προσέγγιση που υπάρχει από το 1863,
όταν ο Βρετανός νεκροθάφτης Ουίλιαμ Μπάντινγκ
δημοσίευσε το πρώτο επιτυχημένο βιβλίο δίαιτας.
Το Γράμμα περί Παχυσαρκίας, Απευθυνόμενο στο Κοινό
ήταν ένα 16σέλιδο πλάνο χαμηλών υδατανθράκων.
Είναι μία υποστηρικτική, αυτοβιογραφική αναφορά,
διαφορετική από τις πρώτες ιατρικές αναφορές.
ΕΪΝΤΡΙΕΝ ΡΟΟΥΖ ΜΠΙΤΑΡ, ΙΣΤΟΡΙΚΟΣ ΔΙΑΙΤΑΣ
Και γράφει με συμπόνοια και λίγο χιούμορ.
Ακολουθώντας την πολύ σύγχρονη μορφή, λέει "Σας συμπονώ.
Ήμουν κάποτε στα κιλά σας.
Αν με συμβουλευτείτε, θα σωθείτε".
Και το βιβλίο έκανε μεγάλες πωλήσεις αμέσως.
Στην Ευρώπη άρχισε να χρησιμοποιείται η λέξη "Banting" για τη δίαιτα.
Στη Σουηδία ακόμη χρησιμοποιείται.
Λένε "Jag bantning": "Είμαι σε δίαιτα". Δεν έχουν άλλη λέξη.
Αλλά στη διάρκεια της ιστορίας η παχυσαρκία ήταν εξαίρεση, όχι κανόνας.
Έπρεπε να παραγάγουμε τα γεύματα.
Η πρόσληψη αρκετής τροφής απαιτούσε πολλή προσπάθεια.
Στη Δύση όμως όλα άλλαξαν μετά τον Β' Παγκόσμιο Πόλεμο.
Τα συστήματα μετακίνησης βελτιώθηκαν, όπως και αυτά της παραγωγής,
και οι εταιρείες έφτιαχναν φαγητά σε κουτιά, με μακρά ημερομηνία λήξης.
ΜΑΡΙΟΝ ΝΕΣΛΕ, ΚΑΘΗΓΗΤΡΙΑ ΔΙΑΤΡΟΦΗΣ
Ο κόσμος τα λάτρεψε, επειδή ήταν πολύ πρακτικά.
Το κλασικό επεξεργασμένο φαγητό προκύπτει από ολόκληρους κόκκους δημητριακών,
όταν τους μετατρέπεις σε λευκό αλεύρι.
Απομακρύνεις το εξωτερικό περίβλημα, δηλαδή το πίτουρο, και το φύτρο.
Εκεί είναι οι βιταμίνες, τα μεταλλικά στοιχεία και οι ίνες.
Η λύση; Βάλτε πίσω τις βιταμίνες και τα μεταλλικά στοιχεία.
Καταναλωτές που δεν ήξεραν αυτές τις θρεπτικές ουσίες,
τις συνέδεσαν στα νέα αυτά φαγητά με την υγεία.
Κι έτσι, γεννήθηκε η σύγχρονη βιομηχανία διαιτητικής.
Για μεσημεριανό, αντί για παχυντικά τρόφιμα,
καταναλώνουν πεντανόστιμες γεύσεις μιλκσέικ Metrecal,
για να μείνουν λεπτοί και κομψοί.
Η Metrecal ήταν κονσερβοποιημένο ρόφημα πρωτεΐνης με 225 θερμίδες,
σε 14 διαφορετικές γεύσεις, εμπλουτισμένο με βιταμίνες και μέταλλα.
Έκανε αίσθηση.
Το φημισμένο τίκι μπαρ Trader Vic's προσέφερε υγρό γεύμα 325 θερμίδων.
Το πολυτελές κατάστημα Bergdorf Goodman κυκλοφόρησε φιάλη τσέπης
για κάθε κρυφό πότη Metrecal.
Το εστιατόριο Senate το προσέφερε στο μενού του.
Ακόμη κι ο Κένεντι ήταν θαυμαστής.
Αλλά η τρέλα για τα Metrecal τελείωσε.
Αρχές δεκαετίας του '80, σταμάτησαν να φτιάχνονται,
εν μέρει επειδή ένα ρόφημα με γεύση ασβέστη, αντί γευμάτων,
δεν συντηρεί τον οργανισμό.
Και εν μέρει επειδή υπερκεράστηκε από άλλες μόδες στις δίαιτες.
WEIGHT WATCHERS
Αυτό είναι το πρόβλημα.
Η βιομηχανία δίαιτας μας παρακινεί να κόψουμε θερμίδες...
ΘΕΡΜΙΔΕΣ
ενώ η βιομηχανία τροφίμων μάς ωθεί να τρώμε περισσότερες.
Όλα άλλαξαν με την αύξηση βάρους που προέκυψε
από τη δεκαετία του '80 και μετά.
Η κυβέρνηση των ΗΠΑ άλλαξε πολιτική στις επιδοτήσεις γεωργίας
και έδωσε στους αγρότες κίνητρα να καλλιεργήσουν περισσότερα τρόφιμα.
Τα τρόφιμα φτήνυναν και τρώγαμε περισσότερα,
κυρίως ανάμεσα στα γεύματα.
Τέλη δεκαετίας του '70, το 28% του κόσμου έτρωγε δύο ή περισσότερα σνακ τη μέρα.
Μέχρι τα μέσα της δεκαετίας του '90, ο αριθμός αυξήθηκε στο 45%.
Για την αύξηση βάρους των Αμερικανών κατά το διάστημα 1980 και 2000,
αυξήθηκε η θερμιδική πρόσληψη κατά περίπου 500 θερμίδες τη μέρα.
Εφόσον η απώλεια βάρους ήταν επείγον ζήτημα δημόσιας υγείας,
τα κράτη άρχισαν να ρίχνουν χρήματα σε έρευνες,
που ώθησε τους επιστήμονες να κατανοήσουν γιατί είναι δύσκολο να κάνουμε δίαιτα.
Για επτά σεζόν, ο Biggest Loser σάς φέρνει νέους ήρωες.
Αυτοί δεν είναι σαν εσάς.
Είναι εσείς.
Ήταν μία μοναδική εμπειρία στην έρευνα,
γιατί πρώτη φορά μελετήσαμε όσους έχαναν πολύ βάρος.
ΔΡ ΚΕΒΙΝ ΧΟΛ ΕΠΙΘΕΩΡΗΤΗΣ, ΕΘΝΙΚΑ ΙΝΣΤΙΤΟΥΤΑ ΥΓΕΙΑΣ
Πάνω από 60 κιλά κατά μέσο όρο
μέσα σε επτά μήνες.
Και αυτοί ξεκίνησαν από την πιο σοβαρή μορφή παχυσαρκίας.
Η παχυσαρκία ορίζεται
με δείκτη μάζας σώματος ή ΔΜΣ πάνω από 30.
Εκεί ανήκουν οι διαγωνιζόμενοι του Biggest Loser.
Κι έτσι, τους μελετήσαμε έξι χρόνια μετά τον διαγωνισμό.
Είχαν ανακτήσει περίπου τα δύο τρίτα του βάρους που είχαν χάσει.
Μία από τις εκπλήξεις ήταν ότι ο μεταβολισμός τους επιβράδυνε
πιο πολύ από το αναμενόμενο.
Ο μεταβολισμός, τι είναι;
Βασικά είναι η ενέργεια που απαιτείται να μείνουν κύτταρα και ιστοί στη ζωή.
Το φαγητό που τρώμε είναι η πηγή ενέργειάς μας.
Το μεγαλύτερο μέρος της ενέργειας αυτής, το 70-90 τοις εκατό,
χρησιμοποιείται αποκλειστικά για διαδικασίες όπως η πέψη,
επιτρέπει στην καρδιά να χτυπάει, στα μαλλιά να μεγαλώνουν κλπ.
Όχι για περπάτημα, ποδήλατο ή τρέξιμο.
Η φυσική άσκηση είναι εξαιρετική για τους μυς και τη γενική υγεία,
αλλά δεν καίει τόσες πολλές θερμίδες.
Μετά από την άσκηση καταναλώνουμε περισσότερες θερμίδες, κάτι που δεν βοηθά.
Η απώλεια βάρους δεν είναι μόνο θέμα θέλησης.
Τα σώματά μας αντιστέκονται πολύ στην αλλαγή βάρους,
ειδικά στην απώλεια βάρους.
Και υπάρχει κι η λεπτίνη,
η ορμόνη που ενημερώνει τον εγκέφαλο πόσο πεινάς.
Μελέτες έχουν βρει ότι τα επίπεδα λεπτίνης είναι χαμηλότερα
σε όσους μόλις έχασαν βάρος.
Στο τέλος του διαγωνισμού
η λεπτίνη ίσα που εντοπιζόταν στο αίμα τους.
Διπλό το κακό.
Καις λιγότερες θερμίδες
και θες να τρως περισσότερο από ό,τι πριν χάσεις βάρος.
Οι περισσότεροι δεν λαμβάνουν ακραία μέτρα για να χάσουν βάρος
ή για να μην πάρουν.
Αλλά βιώνουν τις ίδιες αλλαγές στον μεταβολισμό και στη λεπτίνη.
Πέρα αυτών, υπάρχει μια πτυχή του σώματος
και της δίαιτας που δεν μπορούμε να ελέγξουμε.
Τα γονίδια.
Πάνω από το 50 τοις εκατό της διαφορετικότητας και του εύρους της
οφείλεται στη γενετική.
Αυτό δεν σημαίνει ότι τα γονίδια καθορίζουν το βάρος.
Ορισμένα όμως αυξάνουν την πιθανότητα περιττού βάρους
σε δεδομένο περιβάλλον.
Ξέρουμε επίσης ότι η γενετική μας δεν έχει αλλάξει αισθητά
τα τελευταία 30 χρόνια,
που εμφανίστηκε η επιδημία παχυσαρκίας.
Τα γονίδια μπορεί να μην άλλαξαν πολύ, άλλαξε όμως το περιβάλλον τροφίμων.
Στις ΗΠΑ το επεξεργασμένο φαγητό υψηλών θερμίδων είναι φθηνότερο
και πιο προσβάσιμο από το υγιεινό, ειδικά σε φτωχικές περιοχές.
Εν μέρει γι' αυτό οι τιμές παχυσαρκίας στις ΗΠΑ ποικίλουν ευρέως
σε διαφορετικές εθνοτικές ομάδες.
Εκατομμύρια Αμερικανοί δεν μένουν κοντά σε σουπερμάρκετ
και δεν βρίσκουν φρέσκα τρόφιμα.
ΟΧΙ ΑΜΑΞΙ Ή ΣΟΥΠΕΡΜΑΚΕΤ ΕΝΤΟΣ 2 ΧΛΜ.
Το περιβάλλον τροφίμων, διαθέσιμο σ' εμένα και την κοινότητά μου, όταν ήμουν παιδί...
ΚΕΒΟΝ ΧΑΪΝΣ EAST NY FARMS
ήταν πολύ περιορισμένο.
Είχαμε McDonald's, Popeyes και White Castle,
πολλά φαστφουντάδικα.
Επί αιώνες καλλιεργούσαμε και μαγειρεύαμε τα γεύματά μας.
Τη γνώση αυτή μετέδιδαν οι γονείς στα παιδιά.
Αστικές φάρμες σαν αυτή προσπαθούν να επαναφέρουν τη γνώση για τη νέα γενιά.
Η δυνατότητα να μαθαίνω τόσα για τη διατροφή
και να τα εφαρμόζω,
έχει αλλάξει τη ζωή μου.
Με τόσες δυνάμεις εκτός του ελέγχου μας,
το περιβάλλον, τα γονίδιά μας,
η δίαιτα μπορεί να φανεί ανέλπιδη.
Αλλά δεν είναι. Θυμάστε τη μελέτη του Στάνφορντ;
Η έμφαση σε μη επεξεργασμένα τρόφιμα οδήγησε σε απώλεια βάρους.
Κι ενώ κάποια μπορεί να έχουν πολλές θερμίδες,
είναι τυπικά πιο θρεπτικά και χορταστικά,
οπότε είναι λιγότερο πιθανό να παρασυρθείς.
Εφόσον δεν μετρούσαν θερμίδες,
αλλά εστίαζαν σε χαμηλούς υδατάνθρακες ή σε χαμηλά λιπαρά,
ανέφεραν, όταν τους ρωτήσαμε τι έτρωγαν,
ότι μείωσαν τις θερμίδες κατά 500 την ημέρα.
Η εντύπωσή μας ήταν ότι δεν ένιωθαν τόσο πεινασμένοι
όσο αν είχαμε πει "Εντάξει, πάρτε ό,τι τρώτε και κόψτε το
κατά ένα τρίτο ή τέταρτο".
Και αυτό είναι το κλειδί για μια πετυχημένη δίαιτα:
Να βρεις δίαιτα που μπορείς να τηρήσεις, άρα δεν θα είναι δίαιτα,
αλλά τρόπος διατροφής.
Ένα κοινό σχόλιο που πήραμε από τους πιο πετυχημένους
ήταν ότι τους βοηθήσαμε να αλλάξουν τη σχέση τους με το φαγητό.
Ακόμη κι αν δεν έφτασαν το βάρος-στόχο,
αυτή η νέα σχέση με το φαγητό έκανε πολλούς πιο υγιείς.
Κατάφερα να απομακρυνθώ από το προ-διαβητικό φάσμα.
Δεν θέλω να βγω έξω και να φάω λαζάνια και πίτσα μαζί.
Θέλω να βγω έξω και να φάω ίσως ωραίες πράσινες σαλάτες
και μπορεί να προσθέσω κομμάτι χορτοφαγικής πίτσας ή κάτι τέτοιο.
Σε όλη σχεδόν την ανθρώπινη ιστορία ζούσαμε σε κοινότητες,
στα πρόθυρα της έλλειψης τροφής και του λιμού,
κι ονειρευόμασταν μαγικές χώρες με εύκολο και νόστιμο φαγητό.
Η ειρωνεία σήμερα είναι ότι πολλοί κατοικούμε σ' αυτήν τη μαγική χώρα,
όπου μπορούμε να φάμε όσο και όποτε θέλουμε.
Μόνο που σε αυτήν την εκδοχή δυσκολευόμαστε ακόμα.
Νομίζω ότι οι δίαιτες αποτυγχάνουν
κυρίως επειδή εστιάζουν μόνο στην απώλεια βάρους.
Η φυσιολογία του ανθρώπου είναι φτιαγμένη ώστε να διατηρείται το βάρος
και της φυσιολογίας δεν της αρέσει να τη μάχονται.
Οι δίαιτες όμως μπορούν να πετύχουν.
Πρέπει μόνο να φάμε λιγότερες θερμίδες και να το τηρήσουμε.
Δεν υπάρχει μία μαγική δίαιτα που θα τους βοηθήσει όλους.
Η ουσία είναι η εξής.
Οι διαιτητικές συμβουλές είναι πολύ απλές.
Τρως φρούτα και λαχανικά κι όχι πολύ πρόχειρο φαΐ,
και ισορροπείς τη θερμιδική πρόσληψη με τα επίπεδα δραστηριότητάς σου.
Προσπαθείς να τρως μη επεξεργασμένα φαγητά όσο μπορείς.
Δεν είναι τόσο πολύπλοκο.